— Было б тое ж, што сталася ў Францыі. На пачатку ліцэі складалі там недзе 15 адсоткаў ад усёй колькасці навучальных устаноў. Потым 30 адсоткаў, 60. Цяпер — амаль 90 адсоткаў. І ў нас гэты досвед распаўсюджваўся б і займаў сваю нішу. Яно так і будзе, таму што ліцэй — гэта самая аптымальная форма навучання маладых асобаў, якія пераўтвараюцца з дзяцей у дарослых людзей. Трымаць у адной школе першакласнікаў і вучняў 11-12 класаў — гэта інкубатар нейкі. Трэба адасабляць падлеткаў і даваць ім магчымасць самарэалізацыі, бо гэта час піку творчых магчымасцей.